પેટ્રોલ અને ડીઝલના ભાવમાં આગામી દિવસોમાં પાંચ રૂપિયાનો સીધો ઘટાડો થઈ શકે છે. આંતરરાષ્ટ્રીય બજારમાં ક્રૂડના ભાવ ઘટતાં પેટ્રોલિયમ પેદાશોના ભાવમાં સતત ઘટાડો થઈ રહ્યો છે, જેનો સીધો ફાયદો ગ્રાહકોને મળી રહ્યો છે. દેશના પાંચ રાજ્યોમાં વિધાનસભાની ચૂંટણી હોવાથી પેટ્રોલ અને ડીઝલના ભાવમાં વધારો થવાની સંભાવના નથી. આ ભાવ ઘટાડાનો લાભ લોકોને લોકસભાની ચૂંટણી સુધી એટલે કે આવતા વર્ષના મે મહિના સુધી મળતો રહેશે તેમ લાગી રહ્યું છે.